**Coy Luther Perry III** (Mansfield, Ohio, 11. listopada 1966. — Burbank, Kalifornija, 4. ožujka 2019.), bio je američki glumac najpoznatiji po ulozi *Dylana McKaya* u tinejdžerskoj seriji "Beverly Hills, 90210".

Karijera
--------

Luke Perry 1991. godine
Karijeru je počeo pojavivši se u spotu grupe "*Twisted Sisters*" za pjesmu "*Be Chrool To Your Scuel*" uz Alica Coopera, a glumio je u sapunicama "*Loving*" iz 1987 i "*Another World*" iz 1988.

1990. godine dobio je ulogu popularnog tinejđera u seriji "*Beverly Hills, 90210*". Iako je njegov lik *Dylan* imao 16 godina na početku emitiranja serije, Luke je bio u svojim ranim dvadesetima, imao je 24 godine. U seriji je glumio uz još poznatih imena kao što su Jennie Garth, Tori Spelling, Jason Priestley, Shannen Doherty, Ian Ziering, Brian Austin Green i Tiffani Thiessen. U seriji je glumio od 1990 do 1995, a vratio se u osmoj sezoni serije i ostao do posljednje epizode 2000. godine. Posljednje dvije sezone nije bio stalni glumac, već ga se na odjavnoj špici oslovljavalo kao gosta.

1992. dobio je ulogu u humorističnom filmu "*Buffy, ubojica vampira*". Iako film nije doživio uspjeh, Luke je već postao "*teen idol*". 1994. godine dobio je ulogu u istinito filmu "*8 sekundi*" u kojem je glumio glavnu ulogu, Lanea Frosta, profesionalnog jahača bikova koji je poginuo 1989. nakon ozljeda zadobivenih jašući bika.

Perry se htio prebaciti u "odraslije" uloge te je odlučio napustiti "*Beverly Hills, 90210*" 1995. da bi se 3 godine kasnije opet vratio u seriju.

U to vrijeme glumio je u znanstveno-fantastičnom filmu "*Invazija*", drami "*Pobuna*" i filmu "*Peti element*". 1999. godine glumio je u filmu "*Oluja*", a 2002. godine u filmu "*The Triangle*". Od 2002. do 2004. godine glumio je u televizijskoj seriji "*Jeremiah*".

2006. dobio je ulogu u seriji "*Lutrija života*" koja je govorila o nekolicini prijatelja koji su osvojili veliku količinu novaca na lutriji. Serija se prikazivala u ljeto 2006. te je ukinuta nakon samo 13 epizoda. 2007. godine glumio je u filmu "*The Sandlot: Heading Home*" i 2008. u vesternu "*The Pledge*".

Također je glumio u kratkotrajnoj seriji "*John from Cincinnati*" koja je trajala samo 10 epizoda.

### Gost

Pojavio se kao gost u mnogim serijama i animiranim crtanim filmovima. 1993. godine posudio je glas bratu Krustya u Simpsonima. Dao je glas svojem liku u crtiću "*Johnny Bravo*" kao čovjek koji daje savjet Johnnyu o djevojkama.

Također je sam sebi posudio glas u animiranom crtići "*Family Guy*", i posuđivao je glasove u "*The Incredible Hulk*", "*Bikeri s Marsa*" i "*Mortal Kombat: Defenders of the Realm*".

Gostovao je kao gay u serijama "*Will i Grace*" i "*Spin City*". Surađivao je u seriji "*Što ja volim kod tebe*" s bivšom kolegicom iz "*Beverly Hillsa, 90210*" Jennie Garth. Glumio je u jednoj epizodi serije "*Zakon i red*" silovatelja.

Privatni život
--------------

Bio je oženjen bivšom manekenkom *Rachel Minnie Sharp* od 1993. do konačne rastave 2003. s kojom je imao dvoje djece i dijelio zajedničko skrbništvo nad njima.

Umro je 4. ožujka 2019. u dobi od 52 godine nakon što je pretrpio težak moždani udar.

Vanjske poveznice
-----------------

* Službena Stranica
* Profil na Internet Movie Databaseu
* sapunice.net Arhivirano 2008-12-18 na Wayback Machine-u